ai4bharat/Pralekha huggingface dataset:
প্রধানমন্ত্রীরদপ্তর
রাষ্ট্রপতি ভবনে প্রতিরক্ষা অলঙ্করণ অনুষ্ঠানে প্রধানমন্ত্রী
নয়াদিল্লি, ৩১ মে, ২০২২
প্রধানমন্ত্রী শ্রী নরেন্দ্র মোদী রাষ্ট্রপতি ভবনে প্রতিরক্ষা অলঙ্করণ অনুষ্ঠানে যোগ দেন। এই অনুষ্ঠানে শৌর্য পুরস্কার প্রদান করা হয়।
এক ট্যুইটে প্রধানমন্ত্রী বলেছেন, “আজ দিনের শুরুতেই প্রতিরক্ষা অলঙ্করণ অনুষ্ঠানে অংশ নিই, যেখানে শৌর্য পুরস্কার প্রদান করা হয়”।
CG/BD/SB
(
প্রধানমন্ত্রীরদপ্তর
সিকিমে পথ দুর্ঘটনায় সেনা বাহিনীর জওয়ানদের মৃত্যুতে প্রধানমন্ত্রীর শোক প্রকাশ
নয়াদিল্লি, ২৩ ডিসেম্বর, ২০২২
প্রধানমন্ত্রী শ্রী নরেন্দ্র মোদী সিকিমে পথ দুর্ঘটনায় সেনাবাহিনীর জওয়ানদের মৃত্যুতে গভীর শোক প্রকাশ করেছেন। তিনি দুর্ঘটনায় আহতদের দ্রুত আরোগ্য কামনা করেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “সিকিমে পথ দুর্ঘটনায় আমাদের সাহসী সেনা জওয়ানদের প্রাণহানির খবরে আমি মর্মাহত। স্বজনহারা শোক-সন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি: প্রধানমন্ত্রী @narendramodi”।
(PG/CB/SB
কৃষিমন্ত্রক
ফল পাকানোর জন্য রাসায়নিক এবং কীটনাশকের ব্যবহার
নয়াদিল্লী, ১৮ সেপ্টেম্বর, ২০২০
স্বাস্থ্য এবং পরিবার কল্যাণ মন্ত্রকের দ্য ফুড সেফটি অ্যান্ড স্ট্যানডার্ড অথরিটি অফ ইন্ডিয়া -এর দেওয়া তথ্য অনুযায়ী ২০১১র বিধির ২,৩,৫ উপবিধিগুলি ফল পাকাতে ক্যালসিয়াম কার্বাইডের ওপর নিষেধাজ্ঞা সংক্রান্ত। এই উপবিধি অনুযায়ী কোনো ব্যক্তি কোনো রকমেই কোনো ভাবে অ্যাসিটিলিন গ্যাস যা সাধারণভাবে পরিচিত কার্বাইড গ্যাস হিসেবে তার দ্বারা কৃত্রিমভাবে পাকানো ফল বিক্রি করতে পারবে না।
তবে নির্ধারিত মাপ ১০০ পিপিএম পর্যন্ত ইথিলিন গ্যাস ব্যবহার করে পাকানো ফল বিক্রয় অনুমোদিত। ইথিলিন একটি সুরক্ষিত বিকল্প। প্রাকৃতিকভাবে ফল পাকাতে এটা ফলের ভিতরেই তৈরি হয়।
এফএসএসএআই তাদের নীতি-নির্দেশিকায় কৃত্রিমভাবে ফল পাকানো সম্পর্কে জানিয়েছে ইথিলিন গ্যাস ফল পাকানোর জন্য উপযুক্ত। ওয়েবসাইট এবং সোশ্যাল মিডিয়াতেও এটি বলা হয়েছে। এই নীতি-নির্দেশিকার লক্ষ্য ফল ব্যবসায়ীদের মধ্যে ফল পাকানো সম্পর্কে সচেতনতা তৈরি করা। উপভোক্তা এবং সরকারি আধিকারিকদেরও এই সম্পর্কে জানানো। ইথিলিন গ্যাস ব্যবহার করে কৃত্রিমভাবে ফল পাকানোর সবকটি বিষয়ে সাধারণ প্রক্রিয়াটিও এর অন্তর্ভুক্ত।
খাদ্য সুরক্ষা আইন এবং সেই সংক্রান্ত বিধিগুলি কার্যকর ও বলবৎ করার দায়িত্ব রাজ্য সরকার এবং কেন্দ্রশাসিত অঞ্চলের সরকারগুলির। নিয়মিত তত্ত্বাবধান, নজরদারি, নিরীক্ষা, নমুনা পরীক্ষা করে থাকে রাজ্য এবং কেন্দ্রশাসিত অঞ্চলের আধিকারিকরা। আইন অমান্যকারীদের বিরুদ্ধে খাদ্য সুরক্ষা আইনে উপযুক্ত শাস্তিমূলক ব্যবস্থা নেওয়া হয়। সারা দেশে এফএসএসএআই-এর ২৬৪টি পরীক্ষাগার আছে। ১৮টি পরীক্ষাগার আছে আপীল সংক্রান্ত পরীক্ষার জন্য। বেশিরভাগ পরীক্ষাগারেই ক্যালসিয়াম কার্বাইড পরীক্ষা করার ব্যবস্থা আছে।
রাজ্যসভায় আজ কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর এক লিখিত জবাবে এই তথ্য জানান।
CG/AP/NS
(Visitor Counter : 4637
প্রধানমন্ত্রীরদপ্তর
শিক্ষক দিবসে প্রধানমন্ত্রী শিক্ষক সমাজকে শুভেচ্ছা জানিয়েছেন; প্রাক্তন রাষ্ট্রপতি ডক্টর সর্বপল্লী রাধাকৃষ্ণণের জন্মদিবসে তার প্রতি শ্রদ্ধা নিবেদন করেছেন
নতুন দিল্লি, ০৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আজ শিক্ষক দিবসে সমগ্র শিক্ষক সমাজের প্রতি শুভেচ্ছা জানিয়েছেন। এর পাশাপাশি প্রধানমন্ত্রী এদিন দেশের প্রাক্তন রাষ্ট্রপতি ডঃ সর্বপল্লী রাধাকৃষ্ণণ এর জন্মজয়ন্তীতে তার প্রতি শ্রদ্ধা নিবেদন করেছেন।
এক টুইট বার্তায় প্রধানমন্ত্রী বলেছেন, " 'শিক্ষক দিবসে' সমগ্র শিক্ষক সমাজের প্রতি শুভেচ্ছা রইল, যারা সর্বদাই তরুণ মনকে লালন পালন করে গুরুত্বপূর্ণ ভূমিকা পালন করে আসছেন। কোভিড-১৯ এর সময় যেভাবে শিক্ষকরা শিক্ষার্থীদের শিক্ষা নিশ্চিত করেছেন তা সত্যিই প্রশংসনীয়।
আমি ডক্টর সর্বপল্লী রাধাকৃষ্ণণের জন্ম জয়ন্তীতে তাঁর প্রতি শ্রদ্ধা নিবেদন করছি। তাঁর শিক্ষা বৃত্তির পাশাপাশি জাতির প্রতি তাঁর অবদানের কথা স্মরণ করছি।"
CG/ SB
(
প্রধানমন্ত্রীরদপ্তর
প্রধানমন্ত্রী ২৯শে ডিসেম্বর ইস্টার্ন ডেডিকেটেড ফ্রেইট করিডরের নিউ ভাউপুর-নিউ খুরজা শাখা ও পরিচালন নিয়ন্ত্রণ কেন্দ্রের উদ্বোধন করবেন
নতুনদিল্লি, ২৭শে ডিসেম্বর, ২০২০
প্রধানমন্ত্রী শ্রী নরেন্দ্র মোদী ২৯শে ডিসেম্বর বেলা ১১টার সময় ভিডিও কনফারেন্সের মাধ্যমে ইস্টার্ন ডেডিকেটেড ফ্রেইট করিডরের  নিউ ভাউপুর-নিউ খুরজা শাখার উদ্বোধন করবেন । এই অনুষ্ঠানে তিনি প্রয়াগরাজে ইডিএফসি-র পরিচালন নিয়ন্ত্রণ কেন্দ্রেরও উদ্বোধন করবেন। অনুষ্ঠানে উত্তর প্রদেশের রাজ্যপাল শ্রীমতি আনন্দীবেন প্যাটেল, রাজ্যের মুখ্যমন্ত্রী যোগী আদিত্যনাথ এবং কেন্দ্রীয় মন্ত্রী শ্রী পিযুষ গোয়েল উপস্থিত থাকবেন ।
ইডিএফসি-র নিউ ভাউপুর-নিউ খুরজা শাখা ৩৫১ কিলোমিটার দীর্ঘ । এটি উত্তরপ্রদেশে অবস্থিত। এর নির্মাণে ব্যয় হয়েছে পাঁচ হাজার সাতশো পঞ্চাশ কোটি টাকা। নতুন এই শাখাটি কানপুর দেহাত জেলার পুখরিয়ান অঞ্চলের অ্যালুমিনিয়াম শিল্প, আউরিয়া জেলায় দুগ্ধ শিল্প , এটাওয়া জেলায় বস্ত্র শিল্প এবং ব্লক প্রিন্টিং শিল্প, ফিরোজাবাদ জেলার কাচশিল্প, বুলন্দশহর জেলায় খুরজাতে মাটির তৈরি নানা সামগ্রী শিল্প, হাথ্রাস জেলায় হিং উৎপাদন এবং আলীগড় জেলায় তালা ও হার্ডওয়ার এর জিনিসপত্র সহ স্থানীয় শিল্পের ক্ষেত্রে উল্লেখযোগ্য ভূমিকা রাখবে । ভারতীয় রেলের কানপুর দিল্লি মেন লাইনে এই শাখার ফলে ট্রেনে চলাচলের উপর চাপ কমবে এবং ভারতীয় রেল আরো দ্রুতগতিতে ট্রেন চালাতে পারবে ।
ইডিএফসি-র পুরো নিয়ন্ত্রণ হবে প্রয়াগরাজ অত্যাধুনিক পরিচালন নিয়ন্ত্রণ কক্ষটি থেকে। এই কেন্দ্র বিশ্বের সব থেকে বৃহৎ পরিচালন নিয়ন্ত্রণ কেন্দ্র হবে। এর মধ্যে অত্যাধুনিক সব ব্যবস্থাপনা এবং যান্ত্রিক সুবিধা থাকবে। নবনির্মিত এই ভবন পরিবেশবান্ধব ভবন হিসেবে গড়ে তোলা হয়েছে, গৃহ-চারের সব রীতি অনুযায়ী এটি তৈরি করা হয়েছে এবং ‘সুগম্য ভারত অভিযান’-এর সমস্ত নিয়ম এখানে মেনে চলা হয়েছে।
ইস্টার্ন ডেডিকেটেড ফ্রেইট করিডরের  সম্পর্কে-
১৮৫৬ কিলোমিটার দীর্ঘ ইডিএফসি শুরু হয়েছে পাঞ্জাবের লুধিয়ানার কাছে সাহনেওয়ালে। পাঞ্জাব, হরিয়ানা উত্তরপ্রদেশ, বিহার এবং ঝাড়খন্ড হয়ে পশ্চিমবঙ্গের ডানকুনিতে এই করিডোর শেষ হচ্ছে। ডেডিকেটেড ফ্রেইট করিডর কর্পোরেশন অফ ইন্ডিয়া- ডিএফসিসিআইএল এটি নির্মাণ করেছে। ডিএফসিসিআইএল-এর মূল কাজ হলো এই ধরনের করিডর তৈরি করা এবং সেগুলিকে পরিচালন করা। এই সংস্থাটি ১৫০৪ কিলোমিটার দীর্ঘ পশ্চিমাঞ্চলের জন্য নির্ধারিত পণ্য পরিবহন করিডর অর্থাৎ ওয়েস্টার্ন ডেডিকেটেড করিডর নির্মাণ করছে, যেটি উত্তরপ্রদেশের দাদরি থেকে শুরু হয়েছে, শেষ হবে মুম্বাইয়ে জওহরলাল নেহেরু বন্দরে। এই করিডর উত্তরপ্রদেশ হরিয়ানা রাজস্থান গুজরাট এবং মহারাষ্ট্রের মধ্য দিয়ে যাবে ।
প্রধানমন্ত্রীরদপ্তর
মার্কিন অর্থনীতিবিদ ও নীতি বিষয়ক উদ্যোগপতি অধ্যাপক পল রোমারের সঙ্গে প্রধানমন্ত্রীর সাক্ষাৎ
নয়াদিল্লি, ২১ জুন, ২০২৩
প্রধানমন্ত্রী শ্রী নরেন্দ্র মোদী নোবেল পুরস্কার বিজয়ী, মার্কিন অর্থনীতিবিদ ও নীতি বিষয়ক উদ্যোগপতি অধ্যাপক পল রোমারের সঙ্গে আজ মার্কিন যুক্তরাষ্ট্রের নিউ ইয়র্কে সাক্ষাৎ করেছেন।
তাঁদের মধ্যে ভারতের ডিজিটাল পদ্ধতিতে লেনদেন, আধার-এর ব্যবহার এবং ডিজিলকার-এর মতো উদ্ভাবনী ব্যবস্থাপনা নিয়ে আলোচনা হয়েছে। ভারতের শহরাঞ্চলের উন্নয়নের জন্য গৃহীত বিভিন্ন উদ্যোগও আলোচনায় স্থান পায়।
CG/CB/DM/…..21st June, 2023
(
অর্থমন্ত্রক
বিদ্যুৎচালিত যানবাহন উৎপাদনের ক্ষেত্রে ভারতবর্ষ ‘গ্লোবাল হাব’-এ পরিণত হতে পারে বলে কেন্দ্রীয় বাজেটে জানানো হল
নয়াদিল্লি, ৫ জুলাই, ২০১৯
ভারতের অভ্যন্তরে বিদ্যুৎ-চালিত যানবাহন উৎপাদন বাড়িয়ে তুলতে এবং এই দেশকে এই ধরনের যানবাহন উৎপাদনের আন্তর্জাতিক কেন্দ্র হিসেবে গড়ে তোলার জন্য কেন্দ্রীয় বাজেটে অনেকগুলি প্রস্তাব দেওয়া হয়েছে।
সংসদে আজ কেন্দ্রীয় বাজেট পেশকালে কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন বলেন, ‘ফেম’ প্রকল্পের দ্বিতীয় পর্যায়ে উন্নত ব্যাটারি এবং নথিভুক্ত ই-যান উৎপাদনে উৎসাহ দেওয়া হবে যাতে সাধারণ মানুষের যাতায়াতের জন্য কম খরচে পরিবেশ অনুকূল গণ-পরিবহণ ব্যবস্থা গড়ে তোলা যায়। প্রকল্পটির লক্ষ্য হল এ ধরনের যান দ্রুত দেশে চালু করে চার্জ করার প্রয়োজনীয় পরিকাঠামো তৈরি করা। দ্বিতীয় পর্যায়ের ফেম প্রকল্পে তিন বছরের জন্য ১০ হাজার কোটি টাকা বরাদ্দ করা হয়েছে। এটি চালু হয়েছে চলতি বছরের পয়লা এপ্রিল থেকে।
অর্থমন্ত্রী আরও বলেন, সৌর স্টোরেজ ব্যাটারি এবং চার্জ করার প্রয়োজনীয় পরিকাঠামো ‘ফেম’ প্রকল্পের অন্তর্ভুক্ত। এর ফলে দেশে বিদ্যুৎ-চালিত যানবাহনের উৎপাদন বাড়বে।
শ্রীমতী সীতারমন আরও জানান, সরকার ইতিমধ্যেই বিদ্যুৎ-চালিত যানবাহনে জিএসটি হার ১২ শতাংশ থেকে কমিয়ে ৫ শতাংশ করার জন্য জিএসটি পর্ষদে দরবার করেছে। কেন্দ্রীয় বাজেটে বলা হয়েছে, সরকার অতিরিক্ত ১.৫ লক্ষ টাকা আয়কর ছাড় থেকে বিদ্যুৎ-চালিত যান ক্রয়ের জন্য। এর পাশাপাশি, বিদ্যুৎ-চালিত যানের কিছু কিছু যন্ত্রাংশকেও অন্তঃশুল্কের আওতায় বাইরে রাখা হয়েছে।
CG/SSS/DM
(Visitor Counter : 137
তথ্যওসম্প্রচারমন্ত্রক
অবাধ তথ্য সরবরাহ এবং সঠিক তথ্য সম্প্রচার করা অত্যন্ত জরুরী : শ্রী অনুরাগ ঠাকুর
কেন্দ্রীয় মন্ত্রী শ্রী অনুরাগ ঠাকুর সপ্তদশ এশিয়া মিডিয়া সামিটে বক্তব্য রাখার সময় কোভিড-১৯ মহামারীর বিষয়ে মানুষকে সচেতন করে তুলতে গুরত্বপূর্ণ ভূমিকা নেওয়ায় ভারতীয় সংবাদ মাধ্যমের প্রশংসা করেছেন
নতুন দিল্লি, ২৫ মে, ২০২২
কেন্দ্রীয় মন্ত্রী শ্রী অনুরাগ ঠাকুর কোভিড মহামারীর সময়ে ভারতীয় সংবাদ মাধ্যম জগতের ভূমিকার প্রশংসা করেছেন। ভিডিও কনফারেন্সের মাধ্যমে সপ্তদশ এশিয়া সংবাদমাধ্যম সংক্রান্ত শীর্ষ সম্মেলনে মন্ত্রী বক্তব্য রেখেছেন। তিনি বলেন, কোভিড সময়কালে ভারতীয় সংবাদমাধ্যম গুরুত্বপূর্ণ সরকারি ঘোষণা, চিকিৎসকদের বিনামূল্যে পরামর্শদানের ব্যবস্থা করে। আকাশবাণী ও দূরদর্শন জনপরিসেবার ক্ষেত্রে উল্লেখযোগ্য ভূমিকা পালন করেছে। তারা মাঠ পর্যায় থেকে বিভিন্ন প্রতিবেদন তৈরি করেছে। এছাড়াও জনস্বাস্থ্য বিষয়ক নতুন নতুন অনুষ্ঠান সম্প্রচার করেছে। মহামারীর সময়ে গুজব রটানোর প্রসঙ্গে উল্লেখ করে মন্ত্রী বলেন, তথ্য যাচাই না করে সংবাদমাধ্যম যদি ভুল খবর প্রচার করে, তাহলে মানুষের মধ্যে অহেতু আতঙ্কের সৃষ্টি হয়।এ কারণে কোন সংবাদের সত্যতা যাচাইয়ের জন্য প্রেস ইনফরমেশন ব্যুরো ফ্যাক্ট চেক শাখা গড়ে তোলা হয়েছে।
মন্ত্রী কোভিড-১৯ মহামারীর বিরুদ্ধে লড়াইয়ে ভারতের সাফল্যের কথা উল্লেখ করেন। তিনি বলেন, ১৩০ কোটি জনসংখ্যার দেশকে টিকাকরণ অভিযান সফল করতে হবে। মন্ত্রী জানান, করোনা ভাইরাসের টিকা দেওয়ার উদ্যোগ নেওয়া সত্ত্বেও অনেকেই টিকা নেওয়ার ক্ষেত্রে অনিহা ছিল। কিন্তু সরকার, কোভিড যোদ্ধা এবং সুশীল সমাজের যৌথ উদ্যোগে টিকাকরণের কাজ সুন্দরভাবে এগিয়ে চলেছে।
এবছরের এশিয়া সংবাদমাধ্যম শীর্ষ সম্মেলনের মূল ভাবনা 'ভবিষ্যৎ-এর অগ্রগতি , সংবাদমাধ্যমের পুনর্বিন্যাস '। মন্ত্রী বলেন, আজ প্রযুক্তি নির্ভর সংবাদমাধ্যমের কারণে উদ্ভাবন ত্বরান্বিত হচ্ছে। এছাড়াও নতুন নতুন বিভিন্ন সরঞ্জাম সংবাদমাধ্যমের সম্প্রচারের কাজে সহায়ক হচ্ছে। তিনি বলেন, 5G প্রযুক্তি সংবাদমাধ্যমের বিষয়বস্তুর মানোন্নয়ন ঘটাতে সাহায্য করবে এবং দ্রুততার সঙ্গে তা গ্রাহকের কাছে পৌঁছে দেবে। তবে, যতই প্রযুক্তির উন্নয়ন হোক না কেন, সংবাদের বিষয়বস্তুর সত্যতাকে বিশেষ গুরুত্ব দিতে হবে। আমরা তথ্যের অধিকার নিয়ে কথা বলি। একই সঙ্গে আমাদের সঠিক তথ্য প্রচারের ওপর বিশেষ গুরুত্বে দিতে হবে।
শ্রী ঠাকুর এই প্রসঙ্গে কান চলচ্চিত্র উৎসবে ভারতীয় সিনেমার বিশ্বজুড়ে জনপ্রিয়তার কথা জানান। উৎসবে দর্শকরা ভারতীয় সিনেমাগুলির যথেষ্ট প্রশংসা করেছেন। প্রতি বছর ভারতে তিন হাজার সিনেমা মুক্তি পায়। বিশ্বে সব থেকে বেশি চলচ্চিত্র ভারতেই তৈরি হয়।
প্রধানমন্ত্রী শ্রী নরেন্দ্র মোদী ভারতের গৌরবময় সংস্কৃতিকে রক্ষা করার বিষয়টিকে অগ্রাধিকার দিয়ে থাকেন। তাঁর পরিকল্পনাকে বাস্তবায়নের জন্য ন্যাশনাল ফিল্ম হেরিটেজ মিশন গড়ে তোলা হয়েছে। এই সংস্থা অতীত দিনের চলচ্চিত্রগুলিকে প্রদর্শনযোগ্য করে তোলার উদ্যোগ নিয়েছে। বিভিন্ন ভাষার ২ হাজার ২০০টি সিনেমাকে প্রদর্শনযোগ্য করে তোলার জন্য বিশেষ উদ্যোগ নেওয়া হয়। স্বাধীনতার ৭৫তম বর্ষপূর্তি উদযাপন উপলক্ষে প্রধানমন্ত্রী চান, আমরা আমাদের ঐতিহাসিক মূল্যবোধ ঐতিহ্য ও সংস্কৃতিক পরম্পরাকে আমরা সবাই রক্ষা করি। স্বাধীনতা আন্দোলনের সময় যে স্বাধীনতা সংগ্রামীরা আত্মত্যাগ করেছেন, তাঁদের বিষয়ে আমাদের তরুণ প্রজন্মকে জানানো হচ্ছে। মন্ত্রী তাঁর ভাষণের শেষে সংবাদমাধ্যমের ইতিবাচক ভূমিকার কথা উল্লেখ করেন এবং জানান, জনমত গঠনের ক্ষেত্রে এবং ক্ষমতায়নের জন্য সংবাদমাধ্যমের গুরুত্বপূর্ণ ভূমিকা রয়েছে।
CG/CB/AS/
(Visitor Counter : 89
পরিসংখ্যানএবংকর্মসূচিরূপায়ণমন্ত্রক
অর্থনৈতিক সুমারি, ২০১৯-এর কর্মতৎপরতা ধীরে ধীরে গতি পাচ্ছে
সপ্তম অর্থনৈতিক সুমারির জন্য প্রস্তুতি পুরোদমে চলছে। সুমারির কাজ শুরু করার প্রাক্কালে দেশ জুড়ে যাঁরা তথ্য সংগ্রহ করবেন, তাঁদের জন্য কেন্দ্রীয় পরিসংখ্যান ও কর্মসূচি রূপায়ণ মন্ত্রক একাধিক উদ্যোগ গ্রহণ করেছে। প্রশিক্ষকদের যথাযথ প্রশিক্ষণ সুমারির ক্ষেত্রে এক গুরুত্বপূর্ণ অঙ্গ। এই কর্মতৎপরতাকে এগিয়ে নিয়ে যেতে অর্থনৈতিক সুমারির জন্য বৃহস্পতিবার নতুন দিল্লিতে প্রশিক্ষকদের প্রশিক্ষণের জন্য রাজ্যস্তরীয় এক কর্মশিবির আয়োজন করা হয়েছে। বিভিন্ন রাজ্যের প্রশিক্ষকদের প্রশিক্ষণদানের কাজ চলবে ১২ জুন পর্যন্ত। উল্লেখ করা যেতে পারে, অর্থনৈতিক তথ্য সংগ্রহের কাজে মাস্টার ট্রেনার বা বিশেষজ্ঞ প্রশিক্ষকদের সংশ্লিষ্ট কাজকর্ম সম্পর্কে স্বচ্ছ ধারণা প্রদানে ডিজিটাল প্ল্যাটফর্ম তথা প্রযুক্তির ব্যবহারের বিষয়ে অবগত করে তুলতে গত ১৪ মে নতুন দিল্লিতে জাতীয় কর্মশিবিরের আয়োজন করা হয়। জাতীয় স্তরের এই কর্মশিবিরের পরবর্তী পর্যায়ে রাজ্য ও জেলাস্তরীয় প্রশিক্ষণ কর্মসূচির উদ্যোগ নেওয়া হয়েছে।
ভারতের ভৌগোলিক সীমানার মধ্যে সমস্ত প্রতিষ্ঠানের সম্পূর্ণ বিবরণ তৈরি করাই অর্থনৈতিক সুমারির উদ্দেশ্য। এ ধরনের সুমারি দেশে বিভিন্ন প্রতিষ্ঠানের পরিচালনা তথা কাঠামোগত বৈশিষ্ট্য সম্পর্কে ভিন্ন ভিন্ন ধরনের তথ্য প্রদান করে থাকে। এছাড়াও, অর্থনৈতিক সুমারির সময় সংগৃহীত তথ্য জাতীয় স্তরের পাশাপাশি রাজ্য ও জেলাস্তরের আর্থ-সামাজিক উন্নয়নের ক্ষেত্রে গুরুত্বপূর্ণ ভূমিকা নিয়ে থাকে।
কেন্দ্রীয় পরিসংখ্যান ও কর্মসূচি রূপায়ণ মন্ত্রক সপ্তম অর্থনৈতিক সুমারি পরিচালনার দায়িত্বে রয়েছে। সুমারির কাজে সহায়তার জন্য ই-প্রশাসনিক পরিষেবা সংস্থা বা অভিন্ন পরিষেবা কেন্দ্রগুলিকে অংশীদার করা হয়েছে। এবারের সুমারিতে তথ্য সংগ্রহ, যাচাই, প্রতিবেদন তৈরি তথা তথ্য প্রচারের কাজে তথ্যপ্রযুক্তি-ভিত্তিক ডিজিটাল প্ল্যাটফর্ম কাজে লাগানো হবে। সুমারির কাজ চলতি মাসের শেষ বা আগামী মাসে শুরু হবে বলে আশা করা হচ্ছে। প্রাপ্ত তথ্য যথাযথভাবে যাচাইয়ের পর সুমারির ফলাফল প্রকাশ করা হবে। অর্থনৈতিক সুমারিতে কৃষি বহির্ভূত শিল্প এবং কৃষি বহির্ভূত ক্ষেত্রের সঙ্গে যুক্ত বিভিন্ন সংস্থা যেগুলি পণ্য ও পরিষেবা উৎপাদন বা বন্টনের কাজ করে থাকে, সেগুলির তথ্যও সংগ্রহ করা হবে। ২০১৩ সালে ষষ্ঠ অর্থনৈতিক সুমারির মতো এবারের সুমারিও একইরকম হবে।
SSS/BD/DM/….6th June, 2019
(Visitor Counter : 117
প্রতিরক্ষামন্ত্রক
সেরা এবং দ্বিতীয় সেরা কম্যান্ড হাসপাতালকে প্রতিরক্ষা মন্ত্রীর ট্রফি প্রদান
নয়াদিল্লি, ১৬ অক্টোবর, ২০২০
সেনাবাহিনীর চিকিৎসা পরিষেবা বিভাগের সেরা ও দ্বিতীয় সেরা কম্যান্ড হাসপাতালকে প্রতিরক্ষা মন্ত্রীর ট্রফি প্রদান করা হয়েছে। প্রতিরক্ষা মন্ত্রী শ্রী রাজনাথ সিং আজ এক অনুষ্ঠানে ২০১৯ সালের জন্য কম্যান্ড হাসপাতালগুলিকে এই ট্রফি প্রদান করেন। বেঙ্গালুরুতে বিমানবাহিনীর কম্যান্ড হাসপাতাল সেরার স্বীকৃতি পেয়েছে এবং কলকাতায় পূর্বাঞ্চলীয় কম্যান্ডের হাসপাতালটি দ্বিতীয় সেরার শিরোপা পেয়েছে। এই স্বীকৃতি প্রদান অনুষ্ঠানে প্রতিরক্ষা সচিব সহ সেনাবাহিনীর উচ্চপদস্থ আধিকারিক ও বিশিষ্ট ব্যক্তিরা উপস্থিত ছিলেন।
সেনাবাহিনীর এই দুটি কম্যান্ড হাসপাতালের চিকিৎসা পরিষেবা ক্ষেত্রে অসামান্য সাফল্য, পরিষেবা প্রদান সহ বিভিন্ন ক্ষেত্রে অনন্য সাফল্য অর্জনের জন্য তাদের প্রচেষ্টার প্রশংসা করে প্রতিরক্ষা মন্ত্রী বলেন, সেনাবাহিনীর চিকিৎসা পরিষেবা বিভাগের হাসপাতালগুলি অভিযান পরিচালনার সময় মোতায়েন সেনাকর্মীদের চিকিৎসা পরিষেবা দেওয়ার পাশাপাশি সংশ্লিষ্ট অঞ্চলের সেনাকর্মীদের চিকিৎসার ক্ষেত্রেও গুরুত্বপূর্ণ ভূমিকা পালন করে থাকে। সেনাবাহিনীর চিকিৎসা পরিষেবা বিভাগের মহানির্দেশক লেফটেন্যান্ট জেনারেল অনুপ ব্যানার্জী বলেন, সেনাবাহিনীর চিকিৎসা পরিষেবা বিভাগ চিকিৎসা প্রদানের ক্ষেত্রে যে কোনও চ্যালেঞ্জের মোকাবিলায় প্রস্তুত রয়েছে। অভিযান পরিচালনার পাশাপাশি, অন্য সময়েও বাহিনীর হাসপাতালগুলি যখনই প্রয়োজন হয়েছে তখনই মানবিক সাহায্য এবং ত্রাণ সহায়তা পৌঁছে দিয়েছে। তিনি পুনরায় সেনাবাহিনীর চিকিৎসা পরিষেবা বিভাগের দৃঢ় অঙ্গীকারের কথা উল্লেখ করে বলেন, সেনা হাসপাতালগুলি সর্বোচ্চ পেশাদারিত্ব বজায় রেখে এগিয়ে চলেছে।
উল্লেখ করা যেতে পারে, কম্যান্ড হাসপাতালগুলির পক্ষ থেকে স্বাস্থ্য পরিষেবা ক্ষেত্রে অসামান্য স্বীকৃতির নিদর্শনস্বরূপ ১৯৮৯ সালে প্রতিরক্ষা মন্ত্রীর ট্রফি দেওয়া শুরু হয়। সেনাবাহিনীর চিকিৎসা পরিষেবা বিভাগের একজন আধিকারিকের নেতৃত্বে গঠিত একটি বিচারক কমিটি প্রতি বছর সমস্ত কম্যান্ড হাসপাতাল পরিদর্শন করে সেখানকার পরিষেবা ক্ষেত্রের বিভিন্ন দিক পুঙ্খানুপুঙ্খ বিশ্লেষণ করার পর পুরস্কারের জন্য সেরা দুটি হাসপাতালকে চিহ্নিত করে।
CG/BD/DM
(Visitor Counter : 130
নারীওশিশুবিকাশমন্ত্রক
মহিলাদের জীবনযাত্রার মানোন্নয়নে উৎসাহ দান
নয়াদিল্লি, ০৫ জুলাই, ২০১৯
গ্রামীণ পরিবারের মহিলাদের জীবনযাত্রায় আমূল পরিবর্তন এবং সহজে জীবনযাত্রার মনোন্নয়নের লক্ষ্যে ‘উজ্জ্বলা যোজনা’ এবং ‘সৌভাগ্য যোজনা’ নামে দুটি প্রকল্প চালু করেছে। কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে বাজেট পেশ করে একথা জানান। প্রত্যেক ঘরে ধোঁয়ামুক্ত রান্নার গ্যাস পৌঁছে দেওয়ার প্রকল্প ব্যাপকভাবে নেওয়া হয়েছে। এরই অঙ্গ হিসাবে এ পর্যন্ত ৭ লক্ষ এলপিজি’র সংযোগ দেওয়া হয়েছে। প্রতিটি গ্রামে প্রত্যেক বাড়িতে ১০০ শতাংশ বিদ্যুৎ সংযোগ দেওয়া হয়েছে। প্রত্যেক গ্রামীণ পরিবারে এখনও পর্যন্ত, যাঁরা বিদ্যুৎ সংযোগ নেননি এবং এলপিজি গ্যাসের সংযোগ পৌঁছায়নি, ২০২২ সালের মধ্যে ভারতের স্বাধীনতার ৭৫ বছর পূর্তিতে এই সংযোগ তাঁদের দেওয়া হবে। মুদ্রা যোজনা, স্টার্ট আপ ইন্ডিয়া এবং স্বনির্ভর গোষ্ঠীতে মহিলাদের অংশগ্রহণ বৃদ্ধির জন্য কেন্দ্রীয় সরকার একাধিক উদ্যোগ গ্রহণ করেছে। প্রতিটি জেলায় স্বনির্ভর গোষ্ঠীতে মহিলাদের অংশগ্রহণ যাতে বৃদ্ধি পায়, সেজন্য বাজেটে বিশেষ সুবিধার কথা বলা হয়েছে। স্বনির্ভর গোষ্ঠীর সদস্যাদের জন ধন অ্যাকাউন্টের মাধ্যমে ৫ হাজার টাকা করে দেওয়া হবে। স্বনির্ভর গোষ্ঠীর প্রত্যেক সদস্যারা মুদ্রা যোজনার মাধ্যমে ১ লক্ষ টাকা পর্যন্ত ঋণ নিতে পারবেন। আইসিডিএস প্রকল্পে ২০১৮-১৯ অর্থবর্ষে যেখানে ২৩ হাজার ৩৫৭ কোটি টাকা বরাদ্দ হয়েছিল, ২০১৯-২০ অর্থবর্ষে তা বাড়িয়ে করা হয়েছে ২৭ হাজার ৫৮৪ কোটি টাকা
CG/SS/SB
(Visitor Counter : 113
প্রধানমন্ত্রীরদপ্তর
বালিতে জি-২০ শিখর সম্মেলনের পাশাপাশি মার্কিন রাষ্ট্রপতি ও ইন্দোনেশিয়ার রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ১৫ নভেম্বর, ২০২২
প্রধানমন্ত্রী শ্রী নরেন্দ্র মোদী আজ বালিতে জি২০ শিখর সম্মেলনের পাশাপাশি মার্কিন রাষ্ট্রপতি জোসেফ আর বাইডেন ও ইন্দোনেশিয়ার রাষ্ট্রপতি জোকো উইডোডো-র সঙ্গে সাক্ষাৎ করেছেন।
প্রধানমন্ত্রী জোর দিয়ে বলেন, আন্তর্জাতিক অর্থনৈতিক সহযোগিতার জন্য জি২০-র গুরুত্বপূর্ণ মঞ্চ। তিনি বৈশ্বিক চ্যালেঞ্জ মোকাবিলায় জি২০-র দেশগুলিকে একযোগে কাজ করার বিষয়টির ওপর জোর দেন। জলবায়ু, শক্তি এবং খাদ্য সংকট সমস্যা মোকাবিলায় একযোগে কাজ করতে হবে বলেও তিনি মন্তব্য করেন।
প্রধানমন্ত্রী জোর দিয়ে বলেন, জি২০-র সভাপতিত্বকালে ভারত অন্য উন্নয়নশীল দেশগুলির কণ্ঠ হয়ে উঠবে। তিনি কম শক্তিশালী দেশগুলির সাহায্যের জন্য আর্থিক সুরক্ষা এবং সামগ্রিক সরবরাহ শৃঙ্খল মজবুত করার ওপর জোর দেন। প্রধানমন্ত্রী জলবায়ু পরিবর্তন, অতিমারী, অর্থনৈতিক অচলাবস্থা এবং সাম্প্রতিক দারিদ্রতা পরিস্থিতি মোকাবিলায় সমাধানের জন্য বহুপাক্ষিক অর্থনৈতিক সমাধানের ওপর বিশেষ গুরুত্ব দেন।
প্রধানমন্ত্রী ভারতের সভাপতিত্বে জি২০-র কাজে সমর্থন জানানোয় রাষ্ট্রপতি উইডোডো ও রাষ্ট্রপতি বাইডেনকে ধন্যবাদ জানান।
PG/PM/NS
(
ক্রেতা, খাদ্যএবংগণবন্টনমন্ত্রক
প্রধানমন্ত্রী গরিব কল্যাণ অন্ন যোজনার আওতায় উত্তর প্রদেশে ১৪.৭১ কোটি সুফলভোগীকে বিনামূল্যে রেকর্ড ১০৯.৩৩ লক্ষ মেট্রিক টন খাদ্যশস্য বন্টন
খাদ্যশস্য বন্টনে খরচ ৪০ হাজার ৯৩ কোটি টাকা
নয়াদিল্লি, ১৪ জুলাই, ২০২১
সমাজের সবচেয়ে দুর্বল ও অসুরক্ষিত শ্রেণীর মানুষের বোঝা কিছুটা লাঘব করতে প্রধানমন্ত্রী গরিব কল্যাণ অন্ন যোজনার আওতায় উত্তর প্রদেশের ১৪ কোটি ৭১ লক্ষেরও বেশি সুফলভোগীকে বিনামূল্যে রেকর্ড ১০৯.৩৩ লক্ষ মেট্রিক টন খাদ্যশস্য বন্টন করা হয়েছে। রেকর্ড পরিমাণ এই খাদ্যশস্য বন্টনে খরচ হয়েছে ৪০ হাজার ৯৩ কোটি টাকা।
উল্লেখ করা যেতে পারে, কেন্দ্রীয় সরকার ভারতীয় খাদ্য নিগমের মাধ্যমে খাদ্যশস্যে ভর্তুকি সহ সুফলভোগীদের বন্টন, আন্তঃরাজ্য পরিবহণ, ডিলারদের প্রাপ্ত অর্থ এবং রাজ্য সরকারগুলিকে সরবরাহ খাতে যাবতীয় খরচ বহন করছে। কর্মসূচির আওতায় জাতীয় খাদ্য সুরক্ষা আইনের সুফলভোগীদেরকেও মাসিক মাথাপিছু ৫ কেজি খাদ্যশস্য, যার মধ্যে ৩ কেজি গম ও ২ কেজি চাল রয়েছে, তা সম্পূর্ণ বিনামূল্যে বন্টন করা হয়েছে।
পরিসংখ্যান অনুযায়ী, প্রধানমন্ত্রী গরিব কল্যাণ অন্ন যোজনার চতুর্থ পর্যায়ে জুলাই থেকে আগামী নভেম্বর মাস পর্যন্ত পাঁচ মাসে উত্তর প্রদেশের জন্য ৩৬.৮০ লক্ষ মেট্রিক টন খাদ্যশস্য বরাদ্দ করা হয়েছে। এখনও পর্যন্ত রাজ্য সরকার বরাদ্দকৃত খাদ্যশস্যের মধ্যে ১ লক্ষ মেট্রিক টন সংগ্রহ করেছে।
রাজ্যে গত ৩-৪ বছরে খাদ্যশস্য বন্টন থেকে সংগ্রহ প্রক্রিয়ায় অভূতপূর্ব পরিবর্তন এসেছে। প্রযুক্তির প্রয়োগের ফলে সমগ্র বন্টন ব্যবস্থায় স্বচ্ছতা এসেছে, যার ফলে সরকারি কোষাগারে সঞ্চয় বেড়েছে।
গণবন্টন ব্যবস্থায় অটোমেশন বা স্বয়ংক্রিয় পদ্ধতি চালু হওয়ায় সরকার ও সুফলভোগী উভয়েই লাভবান হয়েছেন। সুফলভোগীর বায়োমেট্রিক বৈধতা যাচাইয়ের ফলে অসাধু লেনদেন এবং খাদ্যশস্যের চুরি কমেছে। ৩০ লক্ষেরও বেশি নকল সুফলভোগীকে তালিকা থেকে বাদ দেওয়া হয়েছে এবং ৭ লক্ষ ভুয়ো রেশন কার্ড বাতিল করা হয়েছে। এমনকি, ৮০ হাজার ন্যায্য মূল্যের দোকানে স্বয়ংক্রিয় পদ্ধতিতে বন্টন ব্যবস্থা চালু হওয়ায় উত্তর প্রদেশ সরকারের প্রায় ৩ হাজার কোটি টাকা সাশ্রয় হয়েছে। অন্যদিকে, বায়োমেট্রিক বৈধতা যাচাই পদ্ধতি শুরু হওয়ার ফলে রাজ্যে বৈধ সুফলভোগীরা সঠিক পরিমাণে খাদ্যশস্য সংগ্রহ করতে পারছেন। বন্টন প্রক্রিয়ায় যে কোনও রকম অনিয়ম ও অসাধু পন্থা দূর করতে হেল্পলাইন চালু করার পাশাপাশি, অভিযোগ দাখিল ও মতামত জানানোর জন্য মোবাইল অ্যাপ্লিকেশন চালু হয়েছে। স্বয়ংক্রিয় ব্যবস্থা কেবল গণবন্টন ব্যবস্থার ক্ষেত্রেই কার্যকর হয়নি, সেই সঙ্গে খাদ্যশস্য সংগ্রহের ক্ষেত্রেও চালু হয়েছে। ইতিমধ্যেই উত্তর প্রদেশ সরকার সংগ্রহ ব্যবস্থাকে আরও স্বচ্ছ ও শক্তিশালী করতে একাধিক ব্যবস্থা নিয়েছে। এই লক্ষ্যে কৃষকদের কাছ থেকে ন্যূনতম সহায়ক মূল্যে সরাসরি খাদ্যশস্য সংগ্রহ করা হচ্ছে, যাতে পিএফএমএস ব্যবস্থার মাধ্যমে সংশ্লিষ্ট কৃষকের ব্যাঙ্ক অ্যাকাউন্টে সরাসরি অর্থ জমা হয়ে যায়। দেশের মধ্যে উত্তর প্রদেশ প্রথম রাজ্য, যেখানে অনলাইন পদ্ধতিতে গম বন্টন ও মাশুল মেটানো ব্যবস্থা চালু হয়েছে। প্রকৃতপক্ষে, উত্তর প্রদেশে কৃষকদের কল্যাণে কেন্দ্রীয় সরকার অঙ্গীকারবদ্ধ।
CG/BD/SB
(Visitor Counter : 140
রেলমন্ত্রক
কোভিড-১৯, সংক্রমণ মোকাবিলায় কর্তব্যরত দিল্লী পুলিশ কর্মীদের জন্য ভারতীয় রেল প্রতিদিন ১০০০০টি করে জলের বোতল সরবারহ করে,দিল্লী পুলিশের পাশে দাঁড়িয়েছে
গ্রীষ্মকালে তাপমাত্রা বৃদ্ধি পাওয়ার সাথে সাথে,ভারতীয় রেল, তাদের অধীনস্ত সংস্থা আই আর সি টি সির সাহায্যে, দিল্লীতে যে সমস্ত পুলিশ কর্মী রাস্তায় নাকা চেকিং বা অন্যত্র কোভিড-১৯ সংক্রমণের মোকাবিলায় কর্তব্যরত রয়েছেন, তাদের রেলনীরের জলের বোতল দেওয়া শুরু করেছে
এখনও পর্যন্ত প্রায় ৫০০০০ বোতল জল দেওয়া হয়েছে। আগামী ৩রা মে পর্যন্ত এই ব্যবস্থা বলবৎ থাকবে
নতুন দিল্লি, ২১ এপ্রিল, ২০২০
ভারতীয় রেল কোভিড-১৯ সংক্রমণের বিরুদ্ধে সমন্বিত ভাবে লড়াই চালাতে বদ্ধপরিকর। ভারতীয় রেল ও তার সহযোগী সংস্থা আই আর সি টি সি,আর পি এফ,আঞ্চলিক রেল গুলি ও অন্যান্য সংস্থা গুলি এ বিষয়ে একনাগাড়ে কাজ চালিয়ে যাচ্ছে।
ভারতীয় রেল সম্প্রতি দিল্লী পুলিশ কর্মীদের জন্য, যারা কোভিড-১৯ সংক্রমণ মোকাবিলায় রাস্তায় নেমে দিনরাত কাজ চালিয়ে যাচ্ছেন,তাদের জন্য প্রতিদিন ১০ হাজারটি করে পানীয় জলের বোতল সরবরাহ শুরু করেছে। এখনো পর্যন্ত ৫০ হাজার পানীয় জলের বোতল সরবরাহ করা হয়েছে।
বর্তমানে দেশে তাপ মাত্রা ক্রমাগত বেড়ে চলেছে, রাস্তায় অস্বস্তিকর পরিস্থিতি,তার মধ্যে পুলিশ কর্মীরা, শুধুমাত্র লকডাউন বিধিনিষেধ মানা হচ্ছে কিনা তার ওপর নজরদারি চালাচ্ছেন তা নয় পাশাপাশি চিকিৎসক ওস্বাস্থ্য কর্মীদের নানান ভাবে দিনরাত সহযোগিতা করে চলেছেন।
এই লড়াইয়ের সামনের সারির কর্তব্যরত পুলিশ কর্মীদের প্রতি শ্রদ্ধাজ্ঞাপন শুধু নয়,তার সঙ্গে এই অতিমারীর বিরুদ্ধে লড়াইয়ে জাতির পাশে থাকার অঙ্গীকার স্বরূপ ভারতীয় রেলের এই উদ্যোগ।
গত ১৬,০৪,২০২০ থেকে,নতুন দিল্লীতে ভারতীয় রেল,তাদের অধীনস্ত সংস্থা আই আর সি টি সির সহযোগিতায় প্রতিদিন ১০ হাজারটি করে পানীয় জলের বোতল বিতরণ শুরু করেছে। প্রতিটি রেল নীর বোতল এক লিটারের। নাঙ্গলৈয়ের রেলনীর কারখানা থেকে এই জলের বোতল গুলি নিয়ে আসা হচ্ছে। এখনও পর্যন্ত প্রায় ৫০ হাজার পানীয় জলের বোতল বিতরণ করা হয়েছে।
উল্লেখ, ভারতীয় রেল, এর আগে নিজেদের উদ্যোগে এই লকডাউন পরিস্থিতিতে দরিদ্র মানুষদের জন্য তৈরি করা খাদ্য প্যাকেট বিলির ব্যবস্থা করে। রেল পুলিশ ও বিভিন্ন অসরকারি সংস্থার আর্থিক সহযোগিতায়, আই আর সি টি সির রন্ধনশালায় তৈরী মধ্যাহ্নভোজ কাগজের থালায় ও নৈশভোজ প্যাকেটে করে বিতরণের ব্যবস্থা করা হয়েছে। এই লকডাউন পরিস্থিতিতে গতকাল পর্যন্ত ভারতীয় রেল, ২০ লক্ষের ও বেশি খাদ্য প্যাকেট বিতরণ করেছে বলে জানা গেছে।
(CG/PPM
প্রতিরক্ষামন্ত্রক
ইন্দোনেশিয়ার নিখোঁজ সাবমেরিনের খোঁজে সাহায্য করতে ভারতীয় নৌ বাহিনী তাদের গভীর জলে উদ্ধার ভেসেল পাঠিয়েছে
নতুন দিল্লী ২২ শে এপ্রিল ২০২১
গতকাল ২১ এপ্রিল নিখোঁজ হয়ে যাওয়া ইন্দোনেশিয়ার সাবমেরিন কেআরআইএন নাঙ্গগলার খোঁজে ইন্দোনেশিয়ার নৌবাহিনীকে সাহায্য করতে ভারতীয় নৌবাহিনী তাদের গভীর জলে উদ্ধার ভেসেল প্রেরণ করেছে।
গতকালই ভারতীয় নৌবাহিনী, আন্তর্জাতিক সাবমেরিন এস্কেপ এন্ড রেসকিউ লিয়াঁজো অফিস থেকে ইন্দোনেশিয়ার সাবমেরিনের নিখোঁজ হয়ে যাওয়ার সতর্কবার্তা পায়। ৫৩ জন কর্মী নিয়ে সাবমেরিনটি বালির ২৫ মাইল উত্তরে তাদের অনুশীলন চালাচ্ছিল।
কোনো একটি সাবমেরিন নিখোঁজ হলে গভীর জলে খোঁজ চালাতে বিশেষ ধরনের যন্ত্রের প্রয়োজন।সাবমেরিনটিকে চিহ্নিত করার পাশাপাশি তাতে আটকে পরা কর্মীদের উদ্ধারে এই ধরনের বিশেষ যন্ত্র ব্যবহার হয়।
বিশ্বের কয়েকটি রাষ্ট্রের হাতে নিখোঁজ সাবমেরিনের খোঁজ এবং উদ্ধার করার সরঞ্জাম রয়েছে,তার মধ্যে ভারত অন্যতম। ভারত ডিএসআরভির প্রযুক্তির সাহায্যে নিখোঁজ সাবমেরিনের খোঁজ চালায়।ভারতীয় নৌবাহিনীর ডিএসআরভি প্রযুক্তি, গভীর সমুদ্রের তলায় ১০০০ মিটার পর্যন্ত পর্যবেক্ষণ করতে সক্ষম।এর জন্য ভারতীয় নৌবাহিনীর সাইড স্ক্যান সোনার এবং রিমোটলি অপারেটেড ভেহিকল এর মতো অত্যাধুনিক প্রযুক্তি ব্যবহার করা হয়। নিখোঁজ হওয়া সাবমেরিন চিহ্নিত করা গেলে তাতে আটকে পরা কর্মীদের উদ্ধারের জন্য এসআরভি বা স্বয়ংক্রিয় যান ব্যবহার করা হয়। এর মাধ্যমে সাবমেরিনে আপদকালীন সামগ্রীও সরবরাহ করা হয়।
ভারত ও ইন্দোনেশিয়ার মধ্যে কৌশলগত অংশিদারিত্ব এবং ভারতীয় নৌবাহিনী এবং ইন্দোনেশিয়ার নৌবাহিনীর মধ্যে সহযোগিতার দৃঢ় বন্ধন রয়েছে। সেই দিক থেকে এই মিশন গুরুত্বপূর্ণ।
(CG/PPM